เพราะเป็นคนดี เลยไม่มีใครหรือ?
ล่าสุดเห็นข่าวว่า มหาวิทยาลัยยูทาห์ ในสหรัฐอเมริกา เขาทำห้องพิเศษห้องหนึ่งไว้ในห้องสมุด เพื่อให้นักศึกษาที่กำลังเศร้าเข้าไปร้องไห้ระบายความเครียด ใช้บริการได้ ครั้งละ 1 คน คนละ 10 นาที แนวคิดดี๊ดีนะคะ เพราะไม่มีใครที่เก่งทุกวัน บางวันเราก็อยากพัง แบบที่ไม่ต้องห่วงหน้าพะวงหลังว่าต้องเข้มแข็งๆ ยิ่งพยายามเข้มแข็งในวันที่อ่อนแอ แผลจะใหญ่ไปกว่าเดิม แค่ยอมรับความอ่อนแอของตัวเองให้ไหว ก็ถือว่าเข้มแข็งไปแล้วกว่าครึ่ง ต่อให้บ้านเรายังไม่ได้สร้างห้องนี้ไว้อย่างเป็นทางการ เราก็ต้องหาที่ทางสำหรับวันอ่อนแอ น้ำตาแม้ไม่ช่วยอะไร แต่ทำให้รู้ว่าทุกอย่างไม่ได้แย่เกินไป ไม่เคยมีใครร้องไห้ตายคาที่ซะหน่อย หรือถ้าอยากร้องไห้กับใครสักคน แวะมาร้องไห้แถวนี้ได้นะคะ ยินดีรับฟังกันเสมอ สุขก็มาเล่า เหงาก็มาฟ้องกันได้ค่ะ,คนเรามีกันอยู่แค่ วันละ 24 ชม. ไม่มีใครมีมากหรือน้อยกว่านี้ แต่อยู่ที่น้องเอาเวลานี้ไปใช้กับใคร ดูแลเขาเราต้องสุข ตอนนี้ที่น้องทุกข์เพราะเราบริหารเวลาไม่เป็น อย่าอยู่กับสิ่งที่ ต้อง ทำ จนไม่เหลือเวลากับสิ่งที่ อยาก ทำ ทำงานอาทิตย์ละ 5 วัน บางวันตัดมาให้ตัวเองสัก 1 ชม. สื่อสารกับท่านให้เข้าใจ วันนี้แม่กินข้าวก่อนนะ หนูเตรียมให้แล้ว หนูมีธุระ เดี๋ยวรีบกลับมาค่ะ อย่าลืมว่าในบ้านยังมีคุณพ่ออีกคน แม้ท่านจะไม่คุยกัน แต่ก็มีคนคอยเป็นหูเป็นตา เป็นกล้องวงจรปิดให้เรา ท่านไม่ได้อยู่อย่างเงียบเหงาจนเกินไป 1 ชม.นั้น พาตัวเองไปอยู่กับสิ่งที่อยากทำ ไปออกกำลังกาย เดินเล่น ไม่ต้องเป็นคนที่มีประโยชน์อยู่ตลอดเวลา หาเรื่องไร้สาระทำบ้างก็ได้ ไปดูแลฟื้นฟูร่างกายและหัวใจ ก่อนกลับมาดูแลท่านต่อไป เราหายไป 1 ชม. โลกไม่ได้แตกซะหน่อย ค่อยๆ จัดการเวลา นอนอยู่กับท่าน นวดให้ เป็นเพื่อนชวนคุย ท่านหลับเมื่อไหร่ จะเดินออกไป อยู่ในพื้นที่ส่วนตัวของเราบ้าง มากที่สุดท่านก็คงบ่น บ่นแล้วไง ก็สื่อสารกันไป คุยธุระแป๊บนะแม่ เดี๋ยวเสียงดังกวนแม่ นอนก่อนเลย เดี๋ยวหนูเสร็จธุระ จะมานอนกอดตรงนี้นะ  ชีวิตไม่ได้มีแค่สองด้าน คือถ้าไม่ขาวแล้ว ต้องดำเท่านั้น ยังมีกันอีกตั้งหลายเฉดกว่าขาวจะค่อยๆดำ ไม่ใช่ต้องถล่มเวลาดูแลท่านจนไม่มีเวลาดูแลตัวเอง เอาเวลาทั้งหมดอยู่กับครอบครัวที่สร้างเรา แล้วเหมาว่านี่ละคือสาเหตุที่เราสร้างครอบครัวของเราเองไม่ได้ คนคนหนึ่งจะเดินเข้ามา ไม่ใช่ต้องตั้งหน้าตั้งตามองหา บางทีเขาก็เข้ามาในช่วงเวลาที่เรายุ่งที่สุดในชีวิต แค่คิดจะเดินข้างๆ กัน แบ่งปันความสุข เฉลี่ยความทุกข์ เอาจริงๆ นะ ยิ่งเป็นผู้หญิงด้วยกัน ยิ่งง่าย เพราะมองๆ ไป ก็ดูคล้ายเพื่อนกัน พ่อแม่เราจะยอมรับไหม? ก็ยังไม่ต้องเรียกร้องการยอมรับที่เร็วเกินไป ถามเมื่อไหร่ก็บอกว่าเพื่อน จะเลื่อนเป็นแฟนมาตั้งแต่เมื่อไหร่อยู่ที่เรา อย่าเอาทุกอย่างมาเป็นปัญหาทั้งหมดจนกดดันตัวเองมากเกินไป,ทั้งหมดไม่ได้เกี่ยววัย คนจะเข้ามาในชีวิต นานๆ มาทีขอให้ดี อย่ามาแบบถี่ๆ แต่ไม่จริงใจ โสดก็แค่แก้เหงา ดีกว่าต้องหาวิธีแก้เศร้าถ้าเขาคนนั้นไม่ใช่ กตัญญู คือสิ่งดีๆ ที่เราควรภาคภูมิใจ แค่บริหารเวลาให้ได้ จะดูแลใคร โลกส่วนตัวต้องไม่หายไป ยิ่งหัวใจเราแข็งแรงมากเท่าไร เรายิ่งมีพลังใจและพลังกายในการดูแลครอบครัว, เพราะการดูแลคนที่เรารักไม่ใช่หน้าที่ แต่เป็นความรู้สึกดีที่เราอยากทำ, ต่างหากค่ะ
กตัญญู คือสิ่งดีๆ ที่เราควรภาคภูมิใจ แค่บริหารเวลาให้ได้ จะดูแลใคร โลกส่วนตัวต้องไม่หายไป ยิ่งหัวใจเราแข็งแรงมากเท่าไร เรายิ่งมีพลังใจและพลังกายในการดูแลครอบครัว
ครอบครัว,ความรัก,ดีเจพี่อ้อย,คนดังนั่งเขียน,เป็นคนดี,เป็นโสด